Diari Oficial de la Generalitat Valenciana


Sumari del DOGV 7399, del 10-11-2014 (2014/10681)

RESOLUCIÓ de 5 de novembre de 2014, de la presidenta de CulturArts Generalitat, per la qual s'amplia el termini de justificació de les ajudes per a la millora de la producció audiovisual en valencià i, en concret, per al desenrotllament i preparació de projectes de llargmetratges de ficció, animació i documentals per a l'any 2014, en el marc de l'Orde 68/2014, de 8 d'agost, de la Conselleria d'Educació, Cultura i Esport.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7399

Data del DOGV
:   10-11-2014

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2014/10681


Data del document
:   05-11-2014

Organisme emissor
:   Culturarts Generalitat

Tipus de document
:   Resolució

Anàlisi jurídica

 Descriptors 

:   * Culturarts Generalitat
    * ajuda pública

RESOLUCIÓ de 5 de novembre de 2014, de la presidenta de CulturArts Generalitat, per la qual s'amplia el termini de justificació de les ajudes per a la millora de la producció audiovisual en valencià i, en concret, per al desenrotllament i preparació de projectes de llargmetratges de ficció, animació i documentals per a l'any 2014, en el marc de l'Orde 68/2014, de 8 d'agost, de la Conselleria d'Educació, Cultura i Esport. [2014/10058]  
  
Per l'Orde 68/2014, de 8 d'agost, de la Conselleria d'Educació, Cultura i Esport, es van convocar ajudes per a la millora de la producció audiovisual en valencià i, en concret, per al desenrotllament i preparació de projectes de llargmetratges de ficció, animació i documentals per a l'any 2014 (DOCV 7338, 13.08.2014), en la base octava de la qual, al final, s'establix que el termini perquè els beneficiaris puguen presentar la justificació de la subvenció en els termes descrits en eixa mateixa base finalitzarà el dia 15 de novembre de 2014.  
Pel Decret 141/2014, de 5 de setembre, del Consell, publicat en el DOCV núm. 7355, de 8 de setembre de 2014, que modifica el Reglament d'Organització i Funcionament de CulturArts Generalitat, aprovat pel Decret 5/2013, de 4 de gener, s'atribuïx en l'article 2.2.l a l'ens, entre les seues funcions, la convocatòria i gestió de subvencions, ajudes i incentius de les diferents matèries culturals integrades en CulturArts Generalitat, i conferix en l'article 4.2.j l'atribució de resoldre la concessió dels incentius, ajudes i subvencions a la presidenta de l'entitat, que és la titular de la conselleria que ostenta les competències en matèria de cultura.  
En vista de la fase en què es troba el procediment de concessió, amb la nova atribució competencial abans esmentada que ha suposat canvis en l'assignació dels crèdits i demores indesitjades en la tramitació d'estos, tenint en compte que està pròxim el termini de justificació de les ajudes encara pendents de publicació, a fi que els beneficiaris de les ajudes disposen del temps suficient per a la seua justificació després de la concessió d'estes, es fa necessari ampliar el termini durant l'exercici de 2014 per a la seua justificació a una data posterior a la consignada en la mencionada orde.  
L'article 49 de la Llei 30/1992 preveu la possibilitat d'ampliació dels terminis establits si les circumstàncies ho aconsellen i amb això no es perjudica el dret de tercers.  
Vistos l'article 49 de la Llei 30/1992, en relació amb l'article 70 del Reial Decret 887/2006, de 21 de juliol, que aprova el Reglament de la Llei 38/2003, General de Subvencions, i fent ús de les facultats que em conferix l'article 4.2.j del Decret 141/2014, de 5 de setembre, del Consell, i a proposta del director general de CulturArts Generalitat, resolc:  
  
  
Primer  
Ampliar el termini per a la justificació de les ajudes per a la millora de la producció audiovisual en valencià i, en concret, per al desenrotllament i preparació de projectes de llargmetratges de ficció, animació i documentals per a l'any 2014, regulat en la base octava, al final de l'Orde 68/2014, de 8 d'agost, de la Conselleria d'Educació, Cultura i Esport, establint com a termini màxim per a la justificació de les subvencions concedides en virtut de la dita orde el 30 de novembre de 2014.  
  
  
Segon  
Publicar esta resolució d'ampliació de termini en el Diari Oficial de la Comunitat Valenciana, als efectes previstos en l'article 49.1 i 59.6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
  
Tercer  
Contra esta resolució no es pot interposar cap recurs, d'acord amb el que establix l'article 49.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
  
València, 5 de novembre de 2014.- La presidenta de CulturArts Generalitat: María José Catalá Verdet.